mk en id mk mk hbs_cyr hbs_cyr mk mk ru ru mk hbs_cyr mk ru mk mk mk mk mk mk mk mk mk mk mk mk mk mk mk mk mk mk mk mk bg mk mk mk mk mk mk mk mk mk mk mk mk mk mk mk mk en en en pl en en en en en en sv fr de de fr fr fr sv en fr en ja fr de fr es nb fr de en en sv de de fr en fr it fr en fr mk en mk mk mk mk mk mk en
КЛАУДИЈА ПИЧИНО (ИТАЛИЈА) - ЦК Ацо Караманов Радовиш
Клаудија Пичино е италијанска поетеса, објавена во над 100 антологии, а била и член на жири комисии за доделување значајни национални и интернационални книжевни награди. Пичино е национален раководител за Европа за Светскиот фестивал на поезијата (World Festival Poetry), ја промовира истанбулската култура во Италија како амбасадор на асоцијацијата „Ист Санат Арт“ (Ist Sanat Art Association). Има објавено 34 книги поезија меѓу кои има нејзини авторски книги, но и преводи на италијански јазик на познати поетски имиња ширум светот. Добитник е на многу награди за својата работа. Уредник е на меѓународните книжевни списанија „Papirus“ (Турција) и „Atunis“, но и на италијанското списание „Gazzetta di Istanbul“ коешто се печати во Истанбул.
Нерина го возеше својот велосипед,
преправајќи се дека се брза за некаде.
Истрелите го допреа нејзиното седло,
срцето нејзино крцкаше во ѓубрето.
Голташе пораки и мастило многу пати
за да не може никој да ги извлече
Не сакаше да биде запаметена по стравот
додека трчаше кон шталата,
адреналинот на отпорот засветка во нејзините очи
и еуфоријата на револуцијата замавнуваше.
Овој Епитаф го сакаше Нерина
– Не направив ништо посебно
мора да биде нашата вообичаена храброст. –
(Оваа песна е за една италијанска жена која им помагала на партизаните во Втората светска војна)
Блеснав со својата светлина
кон периферијата на твојот поглед,
додека ѝ се спротиставував на мислата
Минав многу километри асфалт
за да ги укотвам моите чекори на земјата,
голтајќи ги моите сомнежи да не одлетам некаде
а потоа да се срушам на земјата.
Во едно кредо и избледена боја
неочекувано ги скрив како во школка
не дозволувајќи му на моето срце
залудни очекувања или подмолни надежи.
Немав поготвено план Б
за тоа што душата сака спротивно на волјата
те гледа таа како место за починка
во бескрајните меандри на прегратката.
Во пространството на твоите раце
Препев од англиски: Даниела Андоновска-Трајковска
ACO KARAMANOV POETRY AWARD 2022
Конкурс за најдобра необјавена поетска книга „Караманов 2022“
ОДЛУКА ЗА ИЗБОР За вработување на неопределено полно работно време на 1 (едно) лице
ПРОЕКТ: Сонуваме, остваруваме, љубов подаруваме – Театарска претстава Волшебникот и пријателите
48-ми Караманови поетски средби
Поврзете се со нас
Copyright © 2022 ЦК Ацо Караманов Радовиш – OnePress theme by FameThemes